KF Skënderbeu Korçë

Klubi Futbollistik Skënderbeu Korçë, også kjent som kun KF Skënderbeu Korçë, er en albansk fotballklubb fra byen Korçë i distriktet med samme navn sørøst i Albania. Klubben ble grunnlagt i april 1909 av politikeren og poeten Hilë Mosi, og er dermed en av de eldste klubbene i landet. Lagets draktfarger er rødt med hvite detaljer, mens bortedraktene er oransje med hvite detaljer. KF Skënderbeu Korçë spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Skënderbeu.UEFA.com – Albania, Teams – KS Skënderbeu (Besøkt 21. november 2012) Nåværende trener er Mirel Josa.

Klubben har vunnet det albanske seriemesterskapet ved tre ganger, senest i 2011/2012-sesongen. De har også endt på andreplass ved flere anledninger. Skënderbeu Korçë har også deltatt i finalen i det albanske cupmesterskapet Kupa e Shqipërisë ved fire anledninger. Klubben har også spilt finale i den albanske supercupen Superkupa Shqiptare to ganger. 

Klubben har deltatt i europeisk sammenheng ved to anledninger. De deltok under i UEFA Champions League både under 2011/2012-sesongen og 2012/2013-sesongen, men har ikke lyktes med å kvalifisere seg videre til sluttspill i noen av disse sesongene.UEFA.com – KS Skënderbeu, UEFA Champions League 2011/2012 (Besøkt 21. november 2012)UEFA.com – KS Skënderbeu, UEFA Champions League 2012/2013 (Besøkt 21. november 2012)

 Meritter 
 Kategoria Superiore (7): 1933, 2010/2011, 2011/2012, 2012/2013, 2013/2014, 2014/2015, 2015/16, 2017/2018
 Kategoria e Parë (3): 1975/1976, 2004/2005, 2006/2007

 Kjente spillere med tilknytting til klubben 
  Renato Arapi
  Pero Pejić
  Sebino Plaku
  Orges Shehi
  Bledi Shkëmbi
  Endrit Vrapi

 Referanser 

 Eksterne lenker 
 Klubbens offisielle nettsider
 Klubbens profil hos Soccerway.com

Kategori:Fotballag i Albania
Kategori:Fotballag etablert i 1909